Hvad er forskellen på fullfacemasker, nasalmasker og nasalpudemasker?
CPAP-maskens design påvirker lufttilførselsvejen samt maskens pasform:  CPAP-fullfacemasker leverer luft gennem både næse og mund CPAP-nasalmasker leverer luft gennem næsen og dækker ikke munden til  CPAP-nasalpudemasker er udstyret med to bløde puder, der sender luften direkte ind gennem næseborene og ikke dækker munden til  De forskellige masketyper har hver deres fordele. Fullfacemasken kan være en god løsning, hvis du trækker vejret gennem munden om natten, hvis du lider af allergier, hvis du har en skæv næseskillevæg eller andre tilstande, der blokerer luftens passage gennem næsen.   Nogle foretrækker nasalmaskerne (med eller uden nasalpuder) på grund af den mindre størrelse, mens andre foretrækker trygheden i en fullfacemaske. Selv noget så simpelt som et overskæg kan påvirke maskens pasform og hvordan den føles i brug.   Prøv om muligt flere forskellige masketyper, inden du beslutter dig. For at gøre det lettere for dig at vælge den rigtige maske, opererer vi med forskellige maskekategorier. Kategorierne viser, hvordan forskellige masker kan imødekomme dine søvnvaner eller præferencer. Der findes tre forskellige maskekategorier med henholdsvis fullfacemasker, nasalmasker og nasalpudemasker.